כאן חדשות

כאן חדשות היא חטיבת החדשות של תאגיד השידור הישראלי כאן. בעת הקמת התאגיד כונתה חטיבת החדשות כאן ועכשיו, אך הכינוי הוצא משימוש כמה חודשים לאחר העלייה לאוויר. החטיבה הוקמה כדי לספק תוכן חדשותי לדיגיטל, לטלוויזיה ולתחנות הרדיו של התאגיד ובראשה עומד סמנכ"ל, העומד באותה עמדה בכירה כמו סמנכ"ל הרדיו, הטלוויזיה, הדיגיטל ועוד. תחנת הרדיו כאן ב' נמצאת תחת חטיבת החדשות, ותחנות הרדיו האחרות נמצאות תחת חטיבת הרדיו.

היסטוריה 
חטיבת החדשות של תאגיד השידור הציבורי הוקמה במרץ 2015 ובראשיתה עמדה בראשה שלומית אברהם גלוברזון עד שבמרץ 2017 התמנה ברוך שי למנכ"ל החדשות של תאגיד השידור הציבורי. בעבר נקראה החטיבה "כאן ועכשיו" אך שם זה יצא משימוש כמה חודשים לאחר העלייה לאוויר.

התוכן המיוצר בחטיבה משודר באתר התאגיד ובעמודי הרשתות החברתיות של כאן חדשות (טוויטר (X), אינסטגרם וכו׳). להקמת החטיבה הוקצב תקציב של 160 מיליון ש"ח והוא כולל בתוכו את תקציב החטיבה הערבית ואת תקציב כאן רשת ב'. התכנון היה שבחטיבה יעבדו כ-450 עיתונאים, כולל צלמים ואנשי הפקה (בהשוואה לכ-350 עובדים שמועסקים בחדשות 10, ובהיקף דומה בחברת החדשות של ערוץ 12). בחדשות עובדים כ-600 אנשי הפקה ועיתונאים.

בפברואר 2020 עברה חטיבת החדשות לשדר מאולפן חדשות חדש של ערוץ "כאן" בירושלים, בהשקעה של כ-20 מיליון שקל חדש. ותוכניות "כאן חדשות" החלו משודרות מהאולפן.

לקראת הבחירות לכנסת ה-25 כל תוכניות כאן חדשות עברו לאולפן המשני, בזמן שהאולפן המרכזי עבר שדרוג שלקח כ-3 שבועות שכלל הוספות מסכים והחלפת הצבע של האולפן מסגול לכחול. ב-29 באוקטובר 2022 עיתונאית התאגיד טלי מורנו, חשפה את האולפן החדשבחדשות השבת. בזמן השיפוצים הבינו בתאגיד שאין צורך לשדר את כל התוכנית מהאולפן המרכזי, עקב כך הוחלט שהזמן הירוק ומשחקי הכיס יישארו באולפן המשני (לפני כן שימש רק לתוכנית עצם העניין ולמבזקים), מכיוון שהן תוכניות ראיונות ״אחד על אחד״ מאשר פאנל.

פיצול תאגיד השידור הציבורי והקמת תאגיד החדשות 
בפשרה בין ראש הממשלה נתניהו לשר האוצר כחלון, שהושגה במרץ 2017, הוסכם לבטל חטיבה זו, ולהקים במקומה חברת חדשות נפרדת, שתורכב ברובה מעובדי חטיבת החדשות של התאגיד, ושילוב מוגבר של עובדי רשות השידור. בעקבות עתירה שהוגשה נגד פיצול חטיבת החדשות, הקפיא בית המשפט העליון את הפיצול עד לקבלת החלטה בעניין. ביולי 2018 בוטל פיצול תאגיד השידור בעקבות זכיית ישראל באירוויזיון.

עיתונאי החטיבה

מנהלים 
 ברוך שי – סמנכ"ל החדשות
 אילאיל שחר – משנה למנהל החטיבה
 גולן יוכפז - מנכ״ל התאגיד

מגישים 
 מיכל רבינוביץ' – מגישת "חדשות הערב" ומהדורת 19:00 בכאן רשת ב.
 טלי מורנו – מגישת "חדשות השבת", מגישה מחליפה ב"חדשות הערב" ומגישה גם את מהדורת 19:00 בימים אשר מגישה את חדשות הערב בכאן רשת ב.
אילה חסון - מגישת "שבע עם איילה חסון" ואת "הבוקר הזה" בימי חמישי בכאן רשת ב.
מואב ורדי - מגיש "חדשות שישי".
מאיה ראכלין – כתבת דסק החוץ, מגישת "מהדורת חמש", מגישה מחליפה ב"חדשות הערב", "חדשות שישי" ו"חדשות השבת,.
עקיבא נוביק – מגיש "חדשות הלילה".
גיא זהר – מגיש "מהצד השני עם גיא זהר"
מיכל רשף – כתבת דסק החוץ, מגישת "העולם היום" לסירוגין עם יואב זהבי.
 יואב זהבי – כתב דסק החוץ ומגיש "העולם היום" לסירוגין עם מיכל רשף.
 קלמן ליבסקינד – מגיש "עצם העניין" ותוכנית הבוקר "קלמן-ליברמן" בכאן רשת ב.
אורי לוי – מגיש "שרון ואורי", תוכנית הרדיו "כאן בסביבה" ומגיש מחליף ב"מהדורת חמש".
 שרון וכסלר – חזאית ומגישת "שרון ואורי", תוכנית הרדיו "כאן בסביבה" ומגישה מחליפה ב"חדשות הלילה".
 ליאת רגב – מגישת תוכנוית הרדיו "בחצי היום השישי" ו"מעבירים לראשון" בכאן רשת ב.
 יאיר ויינרב – מגיש "צבע הכסף" בכאן רשת ב ומגיש מחליף ב"חדשות הלילה" ו "משחקי הכיס".
אסף ליברמן – מגיש תוכנית הבוקר "קלמן-ליברמן" בכאן רשת ב ומגיש תוכנית התחקירים "זמן אמת".
יערה שפירא – כתבת בכנסת ומגישה מחליפה ב"מהדורת חמש", "עצם העניין", "הבוקר הזה", "קלמן ליברמן" ו"בחצי היום".
סולימאן מסוודה – מגיש מחליף ב"מהדורת חמש" וכתב בדסק פוליטי מדיני.
ליאל קייזר - ראש התחום הכלכלי ומגישת "משחקי הכיס".
יפעת גליק – כתבת תחקירים ומגזין, מגישת "הזמן הירוק" ומגישה מחליפה ב"משחקי הכיס" ו"חדשות הלילה".
קרן אוזן - מגישת "הכול פוליטי" ומגישה מחליפה ב"שבע עם".

כתבים 
לחטיבת החדשות כ-60 כתבים ופרשנים שמדווחים באופן שוטף לתחנת הרדיו, למהדורות הטלוויזיה ולדיגיטל. בין הכתבים והפרשנים:
 פוליטי מדיני – מיכאל שמש, יערה שפירא, דקלה אהרן שפרן, סולימאן מסוודה, גילי כהן, עמיחי שטיין, יואב קרקובסקי, זאב קם
 ביטחוני צבאי – כרמלה מנשה, רועי שרון, איתי בלומנטל
 ערבים – ערן זינגר, רועי קייס, נורית יוחנן, עומרי חיים, אליאור לוי
 שטחים – כרמל דנגור
 כלכלה - ליאל קייזר, דנה ירקצי
 חדשות החוץ – מואב ורדי, ערן סיקורל, מיכל רשף, יואב זהבי, בן יניב, איתמר מאירי, מאיה ראכלין
 משטרה, משפט ופלילים – משה שטיינמץ, תמר אלמוג, אמוץ שפירא, אבישי גרינצייג, ורד פלמן, אורלי אלקלעי, הדס גרינברג, שלי טפיירו
 בריאות – קטי דור, נוב ראובני
תרבות – דורית אסרף-מזרחי, סיון סיסאי
ספורט – יואב בורוביץ', ליאן וילדאו
 חברה ורווחה – נופר משה
 חינוך – לירן כוג'הינוף, איתי שיקמן
 תחבורה ותיירות – שרון עידן
 דתות ומסורת – בני טיטלבוים, עקיבא ווייס, יאיר אטינגר
 טכנולוגיה – איתי שיקמן
 כתבים אזוריים  – איציק זוארץ (דרום), אסף פוזיילוב (דרום), הדס גרינברג (השרון), חן ביאר (חיפה והגליל), דניאל אלעזר (תל אביב והמרכז), יונתן רוה (תל אביב והמרכז), חיים גולדיטש (ירושלים), ורד פלמן (ירושלים), רובי המרשלג (צפון)
 כתבי תחקירים ומגזין – איטה גליקסברג, שלי טפיירו, יפעת גליק, ריאד עלי, אלון שרביט, אורן אהרוני, יפעת עמיאל, אמיר גרא, דנה הרמן וגילי מלניצקי
 חזאים ומזג האוויר – שרון וכסלר
כתבים בעולם – דב גיל-הר (אירופה), נתן גוטמן (ארצות הברית)

תכנים ותוכניות

בטלוויזיה 
הפקות הטלוויזיה של כאן חדשות משודרות בערוץ כאן 11. לחטיבת החדשות רצועת בוקר בין השעות 06:30 ל-12:00 הכוללת מבזקים בכל שעה עגולה, שידורי רדיו מצולם מאולפן כאן רשת ב ותשדירים בהפקת מחלקת הדיגיטל החדשותית. בין השעות 16:50 ל-21:15 משודרת רצועת הערב של החדשות בכאן 11, ובלילה ישנה רצועה נוספת של חדשות הכוללת את חדשות הלילה בימי חול, ומבזקים קצרים בסופי שבוע.

ביום חול רגיל לפי סדר שידורן 
 העולם היום בשעה 15:00 – מגזין חדשות חוץ יומי בהגשת יואב זהבי ומיכל רשף לסירוגין (משודרת מדצמבר 2017).
משחקי הכיס בשעה 16:00 – תוכנית כלכלה בימים א'-ד' בהגשת ליאל קייזר (משודרת ממאי 2020).
הזמן הירוק בשעה 16:00 – תוכנית אקטואליה שבועית בימי חמישי בנושאי אקלים וסביבה, בהגשת יפעת גליק (משודרת ממאי 2022).
מהדורת חמש (בעבר נקראה "ערב ערב") בשעה 16:45 – תוכנית אקטואליה יומית, בהגשת מאיה ראכלין בימים א׳-ה׳. (משודרת מאוקטובר 2017).
עצם העניין בשעה 18:00 – מגזין חדשות בימים א'-ה' בנושאי תרבות, כלכלה וצרכנות בהגשת קלמן ליבסקינד (משודרת מדצמבר 2020).
מהצד השני עם גיא זהר בשעה 18:45 – טור יומי הבוחן את הפער בין המציאות לבין התקשורת (משודרת מינואר 2019).
שבע עם איילה חסון בשעה 19:00– כל ענייני היום הבוערים, האנשים שבמרכז החדשות ומיטב הפרשנים, מימין ומשמאל בהגשת איילה חסון (משודרת ממרץ 2023)
חדשות הערב בשעה 19:54 – המהדורה המרכזית של כאן חדשות לסיכום אירועי היום, בהגשת מיכל רבינוביץ' (משודרת ממאי 2017).
חדשות הלילה – מהדורת חדשות אשר מסכמת את חדשות היום, המשודרת בימי חול בשעות 22:30–23:00, בהגשת עקיבא נוביק (משודרת ממאי 2017).

ביום שישי רגיל לפי סדר שידורן 
 שרון ואורי (בעבר נקראה שישי בחמש) בשעה 17:00 – מגזין אקטואליה שבועי בהנחיית אורי לוי ושרון וכסלר. עדכוני חדשות, ראיונות לסיכום השבוע ומבט לאירועי השבוע הבא בנושאי פוליטיקה, ביטחון וחברה. (משודרת ממאי 2017, שודרה קודם לכן ברשות השידור).
 חדשות שישי (בעבר נקראה "השבוע") בשעה 19:55 – מהדורת סיכום חדשות השבוע בהגשת מואב ורדי (משודרת מפברואר 2019).

ביום שבת רגיל לפי סדר שידורן 
 הכול פוליטי בשעה 18:00 - תוכנית אקטואליה-פוליטית שבועית בהגשת קרן אוזן (משודת במתכונות הנוכחית מ-2021)
 חדשות השבת בשעה 19:55 – סיכום חדשות השבת בהגשת טלי מורנו (משודרת ממאי 2017).

ברדיו

תוכניות בולטות 
 "הבוקר הזה" עם אריה גולן - א'-ו' 6:00-8:00 (בימי חמישי בהגשת איילה חסון ובימי שישי בהגשת רן בנימיני)
 "קלמן-ליברמן" עם קלמן ליבסקינד ואסף ליברמן - א-ד' 8:00-10:00
 "סדר יום" עם קרן נויבך - א' - ד' 10:00-12:00
 "בחצי היום" עם אסתי פרז - א'-ו' 12:00 - 14:00 (בימי ה'-ו' מגישת התוכנית היא ליאת רגב)
 "השעה הבינלאומית" עם ערן סיקורל – א'-ד' 14:00 - 15:00
 "צבע הכסף" עם יאיר ויינרב, רונן פולק - א'-ד' 16:00-17:00
 "בנימיני וגואטה" עם רן בנימיני ויגאל גואטה - א'-ד' 17:00 - 18:30
 "זה מגיע לכם" עם ד"ר גילי תמיר - א'-ד' 19:00 - 20:00
 "מצליח ונוביק" עם עקיבא נוביק ורינה מצליח - יום ה' 8:00-10:00
 "רוני קובן ועמרי אסנהיים" עם רוני קובן ועמרי אסנהיים - יום ה' 10:00-12:00
 "אמילי והפרופסור" עם אמילי עמרוסי ויובל אלבשן - ו' 8:00-10:00
 מבזק חדשות - בכל שעה עגולה. חטיבת החדשות מפעילה את תחנת הרדיו כאן ב', שמשדרת את מהדורת החדשות של קול ישראל בתחנות הרדיו של כאן קול ישראל.

בדיגיטל 
כאן חדשות פעילה במספר פלטפורמות אינטרנטיות בהן מועברים תוכני החדשות לקהל שצורך אותן ברשתות החברתיות. כחלק מתפיסת הדיגיטל של התאגיד – כל מהדורות החטיבה מפורסמות בערוץ היוטיוב, וכתבות מגזין מפורסמות בערוצי הדיגיטל השונים של החטיבה. מלבד שידור תכנים שמיועדים גם לערוץ כאן 11 ותחנת כאן רשת ב, לכאן חדשות יש סטודיו חדשות דיגיטליות המייצר תכנים חדשותיים ייחודיים לרשתות החברתיות, בהם:
 הסכתים – הסכת האקטואליה "עוד יום", ההסכת הכלכלי "המנגנון" והסכת המסורת והספרות היהודית "בזמן הזה".
 הסברונים – סרטוני וידאו בהגשת כתבי החדשות המסבירים אירועים אקטואליים לקהל רחב, בעיקר לצעירים.
 היום לפני – סדרת סרטונים הפעילה מ-2019 המציגה קטעי ארכיון מאירועים מרכזיים בהיסטוריה הישראלית.

הפלטפורמות הדיגיטליות של כאן חדשות:
 אתר ויישומון: כאן חדשות מפעילה את חדשות תחת אתר כאן, בו זמינות ידיעות חדשותיות, כתבות וידאו, תוכניות רדיו והסכתים. ליישומון מעל מיליון הורדות ב”google play”
 טוויטר: חשבון שלו יותר מ-258 אלף עוקבים ובו מדווחות ידיעות חדשותיות וקטעי וידאו.
 יוטיוב: ערוץ אליו מנויים יותר מ-555 אלף משתמשים ובו התוכניות המלאות של כאן חדשות וקטעים נבחרים, ביניהם כלל הכתבות ששודרו בתוכנית "חדשות הערב". בשנת 2020 היו לערוץ 16 מיליון צפיות מדי חודש.
 פייסבוק: דף עם מעל 916 אלף עוקבים, המפרסם כותרות מרכזיות, כן סרטוני וידאו ייחודיים לפייסבוק וכתבות נבחרות מתוכניות החטיבה. ב-2020 רשם הדף 36 מיליון צפיות בסרטונים בו מדי חודש.
 אינסטגרם: חשבון עם יותר מ-145 אלף עוקבים שמשדר קטעי וידאו חדשותיים וכתבות נבחרות מתוכניות החטיבה, בדגש על תוכן הפונה לצעירים.
 טיקטוק: חשבון עם למעלה מ-230 אלף עוקבים הכולל בעיקר "הסברונים" – קטעי וידאו בהם כתבי החטיבה מספרים על אירועי היום בצורה קצרה ובלתי רשמית, כאן חדשות היה בשנת 2020 לכלי התקשורת הראשון בישראל שהפעיל חשבון רשמי ברשת החברתית.
 וואטסאפ: ערוץ עם מעל 100 אלף עוקבים ובו עדכונים חדשותיים, קטעים מהחדשות, כאן חדשות הם הראשנים עם ערוץ שכזה ברשת החברתית.

מ-17 במרץ 2020, בעקבות התפשטות נגיף הקורונה, החל התאגיד לשדר חדשות בערוץ יוטיוב עם תרגום לשפת הסימנים הישראלית במסך מלא. דבר המצוי רק במהדורת סיכום של ימי הבחירות.

קישורים חיצוניים

הערות שוליים 

חברות הפקה ישראליות
תאגיד השידור הישראלי
תוכניות חדשות ואקטואליה